3 .יפ .מא טמרופשאלו שלומנו, בני אלים שאלו בשלום הנופלים, שאלו בשלום השורדים בנפול עם רב, בנפול מגדלים. באחד עשר בספטמבר הולך אורח ועובר עבר בנפול עם רב, בנפול מגדלים. כציפורים עפות, שני מטוסים בדהרות אבירים וסוסים ללא רתע והיסוסים בנפול עם רב, בנפול מגדלים. כרע נבו, קורס בל נפל והתמוטט מגדל בבל נהפך כל שחוק לאבל בנפול עם רב, בנפול מגדלים. מילים ריקות, מילים כמו אבן נופלות כמו שק על הבטון. באחוז האש בענן  בקרוס הברזל אל פחם באכול אש פלדה ואבן בנפול עם רב, בנפול מגדלים.